اؤلکه میقیاسیندا حیاتا کئچیریلن ترورا قارشی عملیات‌لاردا بیر هفته‌ده ترور تشکیلاتی پ.کا.کا عضوو 13 تروریست ضررسیزلشدیریلدی.
ایچ ایشلر ناظیرلیگی 5-12 مارس تاریخلری آراسیندا اؤلکه میقیاسیندا حیاتا کئچیریلن آنتی-ترور عملیات‌لارینا دایر معلومات یایدی.
ماردین، تونجلی، حکاری، بیتلیس، باتمان و دیاربکیر ویلایتی اراضی‌لرینده حیاتا کئچیریلن عملیات‌لاردا ترور تشکیلاتینا منسوب قول‌دورلارین ایستیفاده ائتدیگی 21 سیغینا‌جاق یئر و ماغارا ایله مینالانمیش 9 پاتلاییجی محو ائدیلیب.
تهلوکه‌سیزلیک قوه‌لری طرفیندن 1 تون 172 کیلوگرم پاتلاییجی دوزلدیلمه‌سینده ایستیفاده اولونان ماده، 46 الده دوزلدیلمیش بومبا، 14-و آغیر و اوزون لوله‌لی اولماقلا 21 سلاح ایله 2 مین 944 ادد موختلیف سلاح-مهمات اله کئچیریلیب.
عملیات‌لار زامانی معین میقداردا اویوشدوروجو ماده‌نین ده اله کئچیریلدیگی بیلدیریلیب.
